
ELIBERAREA CĂRȚII DE IDENTITATE SIMPLE LA:
PIERDEREA, FURTUL, DISTRUGEREA SAU DETERIORAREA
ACTULUI DE IDENTITATE
DOCUMENTE NECESARE:
actul de identitate, în cazul deteriorării;
certificatul de naștere, original;
certificatul de căsătorie, în cazul persoanelor căsătorite sau al soțului supraviețuitor,
 
original;
certificatul/hotărârea judecătorească de divorț definitivă/irevocabilă, după caz, original; dacă cetățeanul nu poate prezenta certificatul/hotărârea judecătorească de divorț, dovada statutului civil și, după caz, a numelui se poate face cu certificatul de naștere sau de căsătorie cu mențiuni pe care solicitantul le are la data depunerii cererii pentru eliberarea cărții de identitate simple; în cazul modificărilor intervenite în străinătate cu privire la datele de stare civilă, solicitantul actului de identitate prezintă certificatul de naștere sau de căsătorie cu mențiunile aplicate care să dovedească statutul civil și numele pe care solicitantul le are la data depunerii cererii pentru eliberarea cărții de identitate simple;
certificatele de naștere ale copiilor cu vârsta de până la 14 ani, care își schimbă domiciliul împreună cu solicitantul actului de identitate, original;
extrasul de carte funciară sau documentul cu care se face dovada adresei de domiciliu, original;
documentul cu care face dovada achitării contravalorii cărții de identitate simple, în cuantum de 40 lei, sumă ce se va achita la ghișeele unităților CEC Bank sau la stațiile de plată “SelfPay”;
un document oficial cu fotografie de dată recentă (permis de conducere, original, sau pașaport, original), în cazul persoanelor care nu au preluată imaginea facială în R.N.E.P.

